section_heading: Povijest
paragraph_text: Armijska grupa Tersztyánszky formirana je 27. svibnja 1915. godine, nakon što je većina austrougarskih jedinica koje su se nalazile na Balkanskom bojištu, zbog ulaska Italije u rat na strani Antante, upućena na Talijansko bojište. Zapovjednikom armijske grupe imenovan je general konjice Karl Tersztyánszky, dotadašnji zapovjednik IV. korpusa. U sastav armijske grupe ušle su 59. pješačka divizija, te 61. pješačka divizija, kao i jedinice Okruga Banat i Okruga Srijem.